Diari Oficial de la Generalitat Valenciana


Sumari del DOGV 251, del 13-05-1985 (1985/804282)

DECRET 52/1985, de 29 d'abril, del Consell de la Generalitat Valenciana, pel qual s'aprova la modificació de la composició i el funcionament de la Junta Superior de Transports de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/04/29/52/dof/vci/html**

### Dades del document

Número de DOGV
:   251

Data del DOGV
:   13-05-1985

Secció del DOGV
:   DISPOSICIONS GENERALS

Número del document
:   1985/804282


Data del document
:   29-04-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 52/1985, de 29 d'abril, del Consell de la Generalitat Valenciana, pel qual s'aprova la modificació de la composició i el funcionament de la Junta Superior de Transports de la Comunitat Valenciana.  
En sessió celebrada el dos d'agost de 1979, el Consell aprovà el Decret sobre distribució de competències i organització de la Conselleria de Transports i Benestar Social. El Decret esmentat, en els articles 17 i següents, creava la Junta Superior de Transports, com a òrgan consultiu dependent de la Conselleria esmentada, i n'establia la composició i les funcions.   
El Decret del Govern Valencià, de 20 d'agost de 1982, aprovatori de l'organització i distribució de competències de la Conselleria de Transports i Turisme, derogà el Decret anterior pel que fa a la distribució de competències i organització; altrament, hi subsistia, segons la disposició transitòria única, la Junta Superior de Transports, amb la composició i les funcions que s'hi establien.   
El Decret 37/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de d'Obres Públiques, Urbanisme i Transports, preveu en la disposició transitòria única que la Junta Superior de Transports continuarà regint-se per la normativa vigent, mentre no siga modificada expressament; per tant, la norma vigent quant a composició i funcions de l'òrgan consultiu esmentat, és el Decret de 2 d'agost de 1979.   
Tenint en compte, d'una banda, l'evolució esdevinguda en el sector del transport des de la creació de la Junta Superior de Transports i, d'altra banda, l'experiència acumulada en el funcionament d'aquest òrgan consultiu, cal l'actualització de la normativa vigent, modificant-ne la composició i el funcionament, a fi d'aconseguir una millor representativitat dels agents econòmics operants en el sector de les Administracions Central, Autonòmica i Local, així com donar entrada a la participació del transport aeri, marítim i de les centrals sindicals, tot açò com a mesura necessària per millorar el funcionament i l'eficàcia d'aquest Organisme, de gran importància per a l'ordenació adient del transport a la Comunitat Valenciana.   
En atenció d'aquests motius, segons que disposa l'Estatut d'Autonomia de la Comunitat Valenciana i els articles 22.e) i 35.c) de la Llei de Govern Valencià, a proposta del Conseller d'Obres Públiques, Urbanisme i Transports i amb la deliberació prèvia del Consell de la Generalitat Valenciana, en sessió celebrada el 29 d'abril de 1985,   
DECRETE:   
Article primer  
La Junta Superior de Transports de la Comunitat Valenciana, com a òrgan consultiu dependent :de la Conselleria d'Obres Públiques, Urbanisme i Transports, tindrà les funcions conferides en aquest Decret i aquelles altres que li puguen ser concedides segons l'Estatut d'Autonomia, el Decret del Consell 37/1984, de 2 d'abril, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i per altres disposicions posteriors.   
Article segon  
Seran funcions de la Junta Superior de Transports:   
A) Emetre informes preceptius en els casos en què així ho establesca la legislació vigent en matèria de transports i en substitució de l'Institut de Transports i Comunicacions, en les competències exclusives o bé en les de delegades a la Generalitat Valenciana per l'Administració Central.   
B) Informar sobre la redacció dels plans de transports que elabore la Conselleria d'Obres Públiques, Urbanisme i Transports.   
C) Elaborar informes i dictàmens, quan així ho demane el Conseller d'Obres Públiques, Urbanisme i Transports o el Director General de Transports de la Conselleria esmentada.   
D) Informar sobre els criteris essencials dels projectes de disposicions de caràcter general que afecten l'ordenació o la coordinació dels distints modes de transport dins de l'àmbit territorial de la Comunitat Valenciana.   
Article tercer  
La Junta Superior de Transports tindrà els òrgans següents: Ple, Comissió Permanent i Ponències Tècniques de Treball.   
Article quart  
Integraran el Ple de la Junta Superior de Transports:   
-El President, que serà el Conseller d'Obres Públiques, Urbanisme i Transports.   
-El Vice-president, que serà el Director General de Transports.   
-Els Vocals representants dels diferents grups establerts en l'article cinqué.   
-El Secretari, que serà nomenat pel Conseller d'Obres Públiques, Urbanisme i Transports.   
Article cinqué  
Seran membres del Ple de la Junta els qui, en representació dels distints grups, són enumerats tot seguit. La presència de representants de l'Administració de l'Estat serà potestativa per a l'Administració esmentada.   
A) Pel Consell de la Generalitat Valenciana:   
Un representant de cada una de les Conselleries d'Economia i Hisenda; Cultura, Educació i Ciència; Indústria, Comerç i Turisme; Agricultura, Pesca i Alimentació; i Obres Públiques, Urbanisme i Transports.   
B) Per l'Administració Central de l'Estat podran formar part.   
Un representant de la Direcció General de Transports Terrestres.   
Un representant de la Direcció General de Tràfic.   
Un representant de la Direcció General d'Infrastructura del Transport.   
Un representant de la Direcció General de Carreteres.   
Un representant de la Direcció General d'Aviació Civil.   
Un representant de la Direcció General de la Marina Mercant.   
C) Entitats de caràcter territorial.   
Un representant de cada una de les Diputacions Provincials de la Comunitat Valenciana.   
Un representant designat entre els municipis de cada província i proposats per la Conselleria de Governació.   
D) Ferrocarrils i Ports:   
Un representant de RENFE.   
Un representant de FEVE.   
Un representant de cada un dels Ports següents: Alacant, Castelló i València.   
Un representant de la Divisió de Ports i Costes de la Direcció General d'Obres Públiques, de la Conselleria d'Obres Públiques, Urbanisme i Transports.   
E) Transports de viatgers per carreteres:   
Els representants dels transportistes en nombre i condició que, tot seguit, són detallats:   
Un pels serveis regulars de viatgers.   
Un pels serveis discrecionals de viatgers.   
Un pels taxistes i gran turisme.   
F) Transports de mercaderies per carretera:   
Els representants dels transportistes en nombre i condició que, tot seguit, són detallats:   
Un pels transports de mercaderies de càrrega fraccionada.   
Un pels transports discrecionals de mercaderies.   
Un per les Agències de Transports.   
Un pels transports privats.   
G) Cambres de Comerç, Indústria i Navegació:   
Un representant de cada una de les Cambres de Comerç, Indústria i Navegació existents a la Comunitat Valenciana.   
H) Transport aeri i marítim:   
Un representant dels transportistes per via aèria.   
Un representant dels transportistes per via marítima.   
Un representant de les empreses consignatàries de vaixells.   
I) Representació sindical:   
Un representant de cada Central Sindical que acredite superar el 10 per cent de vots d'assalariats del sector transports a la Comunitat Valenciana.   
J) El Conseller d'Obres Públiques, Urbanisme i Transports podrà designar fins un nombre de tres membres i els suplents entre persones, agrupacions o entitats palesament relacionades amb el sector del transport.   
Cada membre del Ple de la Junta Superior de Transports tindrà un suplent.   
Tant els membres titulars com els suplents seran designats per un període no superior a dos anys, i podran ser separats a proposta de l'entitat o organisme que representen o reelegits per un període que no podrà ultrapassar els quatre anys.   
Article sisé  
Els membres titulars, així com els suplents, dels grups A, C, D i G seran nomenats pel Conseller d'Obres Publiques, Urbanisme i Transports, a proposta dels Organismes i Institucions assenyalats en els grups esmentats.   
Article seté  
Els membres titulars, així com els suplents, corresponents als grups E, F, H i J seran nomenats pel Conseller d'Obres Públiques, Urbanisme i Transports de la forma següent:   
Les diferents Associacions d'Empreses de Transports o Federacions, si s'escau, degudament registrades, proposaran representants. El Conseller d'Obres Públiques, Urbanisme i Transports, tot valorant la significació de la representació acreditada i la incidència global en el subsector corresponent, designarà els distints representants o membres que integren el grup.   
Als efectes previstos en el paràgraf anterior, hom crearà en la Direcció General de Transports, un Registre d'Associacions d'Empreses de Transports, de caràcter públic; en la part de les característiques específiques de cada Associació, hi haurà la llista nominal de tots els associats o adherits, sobre la base de la certificació expedida pel Secretari d'aquestes amb el vist-i-plau dels Presidents.   
La designació dels vocals assenyalats en aquest grups tindrà el caràcter de provisional fins a la creació del Registre d'Associacions d'Empreses de Transports, moment en què es realitzarà definitivament.   
Article vuité  
En acabar el període per al qual foren nomenats els membres de la Junta i els suplents, els distints grups procediran a proposar els substituís, i el període de vigència dels substituïts serà prorrogat mentre no siguen determinats els substituís.   
Les dimissions dels vocals o dels suplents seran presentades per escrit al President de la Junta, qui ho comunicarà a l'organisme que els designà, per tal que realitzen nova proposta a efectes de la substitució.   
No caldrà la notificació als membres suplents per a l'assistència a les reunions, i els membres titulars hauran de notificar al Secretari de la Junta l'assistència del suplent.   
El membres titulars podran sol·licitar del Secretari de la Junta l'emissió de certificacions de les Actes de les sessions o d'acords que s'hi incloguen, que seran lliurades per aquest amb el vist-i-plau del President.   
Article nové  
Integraran la Comissió Permanent el President, el Vice-president, i el Secretari, més un nombre de vocals elegits pel Ple, a fi que pel cap baix hi haja un vocal de cada un dels grups establerts en l'article cinqué.   
Article deu  
El Conseller d'Obres Públiques, Urbanisme i Transports resta facultat per crear amb caràcter permanent tres Comités Territorials, un a cada província autonòmica, als quals correspondrà:   
A) Emetre informe sobre qualsevol assumpte que se'ls sol·licite pel Ple o la Comissió Permanent.   
B) Elevar al Ple o a la Comissió Permanent totes les iniciatives que considere escaients.   
C) Emetre informes atribuïts per la legislació vigent a òrgans de caràcter provincial en matèria de transports.   
D) Emetre informes sobre aquells assumptes que expressament li siguen encomanats.   
Article onze  
El nombre i la composició de les Ponències Tècniques de Treball dependran del que, en cada cas i en funció de l'estudi o treball que s'haja de realitzar, establesquen el Ple o la Comissió Permanent. El President, o la Ponència, podrà sol·licitar la presència d'altres persones per al millor assessorament tècnic de la Ponència, les quals podran assistir a les reunions que es programen amb veu, però sense vot.   
Article dotze  
Correspondrà al Ple de la Junta:   
A) Dictaminar sobre les qüestions que, en matèria de política de transports, li siguen sotmesos pel Conseller d'Obres Públiques, Urbanisme i Transports o pel Director General de Transports.   
B) Dictaminar en aquells expedients en què, per la importància del cas, el President de la Junta ho considere adient.   
Article tretze  
Correspon a la Comissió Permanent:   
A) Informar amb caràcter previ els assumptes que siguen sotmesos al Ple.   
B) Dictaminar en aquells assumptes en què calga la intervenció d'un òrgan consultiu segons la legislació vigent de transports.   
C) Informar sobre els criteris essencials dels projectes de disposicions de caràcter general que, en l'àmbit de la Comunitat Valenciana, afecten l'ordenació i coordinació del transport.   
Article catorze  
Serà funció de les Ponències Tècniques de Treball l'estudi i la preparació dels assumptes que li encarregue el Ple o la Comissió Permanent, relacionats amb el sector.   
Article quinze  
Correspon al President:   
1. Assumir i ostentar la representativitat de la Junta.   
2. Convocar, presidir i alçar les sessions del Ple i de la Comissió Permanent.   
3. Dirigir les deliberacions i dirimir amb el vot de qualitat els empats.   
4. Vetlar per la tramitació dels assumptes de la Junta.   
5. Dictar les instruccions que siguen necessàries per al millor compliment de les finalitats de la Junta.   
6. Visar les actes i autoritzar amb la seua signatura la documentació que afecte el Ple i la Comissió Permanent.   
Article setze  
El Vice-president substituirà el President en casos de vacant, malaltia o absència i realitzarà les funcions que li delegue el President.   
Article disset  
Correspon al Secretari de la Junta:   
1. Preparar les propostes de dictamen que haja d'emetre el Ple o la Comissió Permanent.   
2. Comunicar els acords del Ple o de la Comissió Permanent a aquells organismes que preceptivament hagen de ser informats i donar impuls a aquells tràmits que s'hagen de realitzar.   
3. Actuar de Secretari en el Ple i la Comissió Permanent, assistint-hi amb veu però sense vot.   
4. Preparar i cursar l'Ordre del Dia de les sessions.   
5. Actuar d'assessor tant al Ple com a la Comissió Permanent.   
6. Redactar les Actes del Ple i de la Comissió Permanent, ser dipositari i responsable de dur llibres d'Actes i expedir certificacions sobre aquestes.   
Article divuit  
El Ple de la Junta es reunirà quan ho acorda el President o ho sol·licite la majoria absoluta dels components, i pel cap baix una vegada per any.   
La Comissió Permanent es reunirà amb caràcter ordinari cada dos mesos, i sempre que el President ho considere necessari.   
Article dinou  
Les sessions es convocaran almenys amb cinc dies d'antelació, tret dels casos d'urgència, apreciats pel President. En la convocatòria figurarà l'Ordre del Dia, la data, l'hora i el lloc on tindrà lloc la sessió. No podran incloure's en l'Ordre del Dia aquells assumptes dels quals no hi haja comunicació prèvia a la Secretaria, amb una antelació mínima de quinze dies, tret dels casos d'urgència apreciats també pel President.   
Article vint  
Perquè el Ple o la Comissió Permanent puguen celebrar sessió en primera convocatòria, hauran de concòrrer-hi més de la meitat dels membres designats. Si no pogués celebrar-se la sessió en primera convocatòria per manca de "quorum", se celebrarà una hora més tard de la prevista, en segona convocatòria, amb l'assistència del President o el Vice-president, si s'escau, i almenys de nou vocals per que fa al Ple, i de cinc en la Comissió Permanent.   
Si no fos possible acabar l'Ordre del Dia en una sessió, el President podrà acordar-ne la celebració d'una altra el mateix dia o en dies successius, sense necessitat de nova citació.   
Article vint-i-u  
Hom alçarà acta de cada sessió, signada pel Secretari, amb el vist-i-plau del President, i en remetrà còpia a cada membre.   
Article vint-i-dos  
Qualsevol membre podrà demanar que un assumpte que sobre la taula fins a la sessió següent i tant el Ple com la Comissió Permanent hi hauran de resoldre, però, si es tractàs d'un assumpte pendent d'una altra sessió, el President podrà denegar la petició i ordenar que siga discutit i resolt.   
Article vint-i-tres  
Quan el President considere prou discutit un assumpte, hom procedirà a la votació.   
La votació serà generalment ordinària, es farà nominalment quan ho demane algun membre i ho acorda el President o quan s'hi presente o anuncie un vot particular.   
Per acord de la majoria les votacions podran ser secretes.   
Article vint-i-quatre  
La convocatòria, el funcionament i el règim de les sessions i dels acords seran regulats, en allò no previst en aquest Decret, pel que estableix el Capítol II del Títol I de la Llei de Procediment Administratiu.   
DISPOSICIONS FINALS  
Primera  
El Conseller d'Obres Públiques, Urbanisme i Transports queda facultat per desenvolupar aquest Decret.   
Segona  
Queden derogats els articles 17 al 31 del Decret del Consell de 2 d'agost de 1979.   
València, 29 d'abril de 1985.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
VICENT LLOMBART I ROSA


Còpia Permalink ELI